iLiad e-bokleser utstyrt med e-papirskjerm
*Alice i Eventyrland* som e-bok i iBooks på iPad.
**E-bok** (*elektronisk bok*, også *ebok*) er et digitalt medium som tilsvarer en vanlig trykt bok. En e-bok kan leses på personlige datamaskiner, nettbrett, PDA, mobiltelefon eller på en dedikerte håndholdt maskin, et såkalt lesebrett (eller leseplate). E-bok kan være en elektronisk utgave av en tradisjonell bok på papir, men en e-bok kan også eksistere uten at det finnes en trykt ekvivalent. E-bok er i prinsippet kun en dokumentfil, men er ikke formatert for et bestemt papirformat og kan dermed dynamisk formateres til den enkeltes e-bokleserens orientering, skjermstørrelse og skjermoppløsning.

Beskrivelse
-----------

E-boken kan særlig leses på en dedikert e-bokleser, men kan også leses på en personlige datamaskiner, PDA, mobiltelefon eller på en dedikerte håndholdt maskin, et såkalt lesebrett (eller leseplate) og andre håndholdte enheter som for eksempel smarttelefon. Begrensningene er kopisperre eller såkalte digitale rettighetssystemer (DRM) som begrenser hvor mange kopier av e-bokfilen som man kan ha. E-bøker uten noen form for DRM kan som regel uten problemer bli konvertert til andre e-bokformater og derfor vises på mange forskjellige typer e-boklesere. En e-bok som har DRM er begrenset til kun å bli lest på bestemte e-boklesere og med særskilte, proprietære programmer. E-bøker med DRM kan av samme grunn ikke konverteres til andre e-bokformater. E-boken kan tidvis være mer enn en elektronisk kopi av en papirbok. Den kan inneholde lenker og lyd. Dette er begrenset til hva e-bokleseren kan gjøre.

En e-bok tar relativt lite plass og man kan ha et mindre bibliotek med e-bøker på sin håndholdte enhet. En alminnelig e-bok med kun tekst tar normalt kun 100kB til 1 Mb. Den ville ta mer plass om den også inneholder multimedia.

En e-bok er gjerne gjengitt i et format med fleksibel formatering slik at vising kan tilpasses ulike skjermstørrelser. Eksempler på slike formater er epub, mobipocket, men også kjente dataformater som PDF og RTF kan benyttes. Grunnet datamengde og begrensninger på skjermstørrelse og oppløsning (lesebrett er stort sett begrenset til sort-hvitt med et begrenset antall gråtoner) er e-bøker foreløpig best egnet til tekst og enkle illustrasjoner. Fordelen med disse skjermene er at energibehovet er lite og enkelte e-boklesere kan vare i opptil to uker i daglig drift uten lading. I tillegg kan disse skjermene leses i sollys. 

Utviklingen innen lesebrett skjer i stor fart, og det er nå flere produsenter som har lansert lesebrett med farger, mulighet for å surfe på internett, og muligheten for e-bøker som interaktive leseopplevelser for barn. En interaktiv leseopplevelse kan være figurer som beveger seg, lydbokintegrering samt enkle spill-utgaver for å aktivere barnet.

Svakere vekst for e-bøker
-------------------------

Etter at lesebrett og e-bøker innledningsvis hadde vekst og framgang, viser statistikk for de siste årene (mellom 2012 og 2014) at salg av lesebrett har stagnert og omsetningen av e-bøker heller ikke har økt, men blitt svakere. Analysebyrået Mintel fast at veksten i e-boksalget i 2014 var svakere enn på lenge og fra 2012 til 2013 var veksten på 38 prosent. Anslaget for 2014 viste en vekst på 12 prosent. Bransjebladet *Publishers Weekly* meldte i desember 2014 at e-boksalget i USA falt i tredje kvartal 2014. Samtidig viser statistikk at papirbøkene holder stand og tall fra Den norske Bokhandlerforening viser at omsetningen av papirbøker i Norge i 2014 var på samme nivå som i 2013. Svært få leser bare e-bøker og kun 2 prosent av den norske befolkningen leste en e-bok i løpet av en gjennomsnittsdag i 2013, ifølge Norsk mediebarometer. Andelen økte fra 1 prosent i 2012. Det står i kontrast til at 25 prosent av alle nordmenn en papirbok i 2013. Det er andelen har som ikke har endret seg stort de siste årene.

E-bok-lesere
------------

### Programvare for e-bøker

Man kan bruke sin PC, PDA eller smartphone til å lese e-bøker. Først må det lastes ned en e-bokleser, det vil si et dataprogram som viser innholdet i e-bøker (e-bok-dokumentet). De ulike programmene kan lese noen eller alle de ulike e-bokformatene som eksisterer. Med et slikt program er man ikke avhengig av en dedikert håndholdt e-bokleser, men lese e-boken på sin PC.

### Håndholdte e-boklesere

Med en håndholdte e-boklesere menes en liten datamaskin som består av en skjerm, men ikke tastatur eller mus. Det finnes som regel et programvarebasert tastatur i skjermen. Man blar i boken enten ved å klikke på to knapper, en framover og en bakover, eller skjermen er berøringsskjerm som gjør det mulig ved å dra en finger over skjermen og således bla i en bok. Man kan også søke i teksten, lage et oppslag, sette inn egne notater og sette bokmerker. Disse håndholdte e-boklesere kan ofte også lagre musikkfiler som MP3 og spille dem av.

### Apper

De siste årene har det kommet flere apper med eboklesere integrert. Bibliotekenes eBokbib tilbyr utlån og eboklesning. Ebok.no lanserte første app for Android og iOS med både ebokleser og lydbokavspiller høsten 2013. Våren 2015 kom denne også med leser for berikede ebøker.

Tabeller over egenskaper i formater og hardware
-----------------------------------------------

### Formategenskaper

Standardisering av e-boken i åpent filformat, slik at en gitt e-bok kan leses på samtlige e-boklesere. Blant annet arbeider International Digital Publishing Forum for en EPUB-standardisering.

| **Filformat** | Filendelse | Støtte forDRM | Støtte forillustrasjoner | Støtte fortabeller | Støtte forlyd | Støtte forinter-aktivitet | Støtte fororddeling | Åpen standard | Støtte forfor noter | Støtte forbokmerker |
| --- | --- | --- | --- | --- | --- | --- | --- | --- | --- | --- |
| ASCII-tekst | .txt | Nei | Nei | Nei | Nei | Nei | Ja | Ja | Nei | Nei |
| HTML | .html | Nei | Ja | Ja | Nei | Nei | Ja | Ja | Nei | Nei |
| PostScript | .ps | Nei | Ja |  ? | Nei | Nei | Nei | Ja |  ? |  ? |
| Portable Document Format | .pdf | Ja | Ja | Ja | Ja | Ja | Nei | Ja | Ja | Ja |
| DjVu | .djvu |  ? | Ja | Ja | Nei | Nei | Nei | Ja |  ? |  ? |
| EPUB (IDPF) | .epub | Ja | Ja | Ja | Nei | Nei | Ja | Ja | Nei | Nei |
| FictionBook | .fb2 | Ja | Ja |  ? | Nei | Nei | Ja | Ja | Ja |  ? |
| Mobipocket | .prc, .mobi | Ja | Ja | Ja | Nei | Nei | Ja | Ja | Ja | Ja |
| Kindle | .azw | Ja | Ja |  ? | Nei | Nei | Ja | Nei | Ja | Ja |
| eReader | .pdb | Ja | Ja |  ? | Nei | Nei | Ja | Nei | Ja | Ja |
| TealDoc | .pdb | Ja | Ja |  ? | Nei | Nei | Ja | Ja |  ? | Ja |
| Broadband eBook | .lrf, .lrx | Ja | Ja |  ? | Nei | Nei | Ja | Nei |  ? |  ? |
| WOLF | .wol | Ja | Ja |  ? | Nei | Nei | Nei | Nei |  ? |  ? |
| Tome Raider | .tr2, .tr3 | Ja | Ja |  ? | Nei | Nei | Ja | Nei |  ? |  ? |
| ArghosReader | .aeh | Ja | Ja |  ? | Nei | Nei | Ja | Nei |  ? | Ja |
| Microsoft Reader | .lit | Ja | Ja |  ? | Nei | Nei | Ja | Nei |  ? | Ja |
| Multimedia EBook | .exe | Ja | Ja |  ? | Ja | Ja | Nei | Ja | Ja | Ja |
| Repligo | .rgo |  ? | Ja | Ja | Nei | Nei | Ja | Nei | Nei | Nei |

### Dokumentstøtte i hardware

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **\ Filformat** **e-leser \** | ASCII- tekst | PDF | ePub | HTML | Mobi-Pocket | Fiction-Book | DjVu | Broadband eBook1 | eReader1 | Kindle1 | WOLF1 | Tome Raider1 | Open eBook2 |
| Amazon Kindle 2, DX | Ja | Ja | Nei | Nei | Ja | Nei | Nei | Nei | Nei | Ja | Nei | Nei | Nei |
| Amazon Kindle 3 | Ja | Ja | Nei | Ja | Ja | Nei | Nei | Nei | Nei | Ja | Nei | Nei | Nei |
| Android-enheter | Ja | Ja | Ja | Ja | Nei | Ja | Nei | Nei | Nei | Ja | Nei | Nei | Nei |
| Apple iPad | Ja | Ja | Ja | Ja | Ja5 | Ja5 | Ja5 | Nei | Ja5 | Ja5 | Nei | Ja5 | Ja5 |
| Azbooka WISEreader | Ja | Nei | Ja | Ja | Ja | Ja | Nei | Nei | Nei | Nei | Nei | Nei | Nei |
| Barnes & Noble Nook | Nei | Ja | Ja | Nei | Nei | Nei | Nei | Nei | Ja | Nei | Nei | Nei | Nei |
| Bookeen Cybook Gen3, Opus | Ja | Ja | Ja3 | Ja | Ja3 | Ja4 | Nei | Nei | Nei | Nei | Nei | Nei | Ja |
| COOL-ER Classic | Ja | Ja | Ja | Ja | Ja | Ja | Nei | Nei | Nei | Nei | Nei | Nei | Nei |
| Foxit eSlick | Ja | Ja | Ja | Nei | Nei | Nei | Nei | Nei | Ja | Nei | Nei | Nei | Nei |
| Hanlin e-Reader V3 | Ja | Ja | Ja | Ja | Ja | Ja | Ja | Nei | Nei | Nei | Ja | Nei | Nei |
| Hanvon WISEreader | Ja | Ja | Ja | Ja | Nei | Nei | Nei | Nei | Nei | Nei | Nei | Nei | Nei |
| iRex iLiad | Ja | Ja | Ja | Nei | Ja | Nei | Ja | Nei | Nei | Nei | Nei | Nei | Nei |
| Iriver Story | Ja | Ja | Ja | Nei | Nei | Nei | Ja5 | Nei | Nei | Nei | Nei | Nei | Nei |
| Kobo eReader | Nei | Ja | Ja | Nei | Nei | Nei | Nei | Nei | Nei | Nei | Nei | Nei | Nei |
| Nokia N900 | Ja | Ja | Ja | Ja | Ja | Ja | Ja | Nei | Nei | Nei | Nei | Nei | Ja |
| NUUTbook 2 | Ja | Ja | Ja | Nei | Nei | Nei | Nei | Nei | Nei | Nei | Nei | Nei | Nei |
| OLPC XO, Sugar | Ja | Ja | Ja | Ja | Nei | Nei | Ja | Nei | Nei | Nei | Nei | Nei | Nei |
| Onyx Boox 60 | Ja | Ja | Ja | Ja | Ja | Ja | Ja | Nei | Nei | Nei | Nei | Nei | Nei |
| Pocketbook 301 Plus, 302, 360° | Ja | Ja | Ja | Ja | Ja | Ja | Ja | Nei | Nei | Nei | Nei | Nei | Nei |
| Sony Reader | Ja | Ja | Ja | Nei | Nei | Nei | Nei | Ja | Nei | Nei | Nei | Nei | Nei |
| Viewsonic VEB612 | Ja | Ja | Ja | Ja | Ja | Nei | Nei | Nei | Nei | Nei | Nei | Nei | Nei |

1 Proprietært format – 
2 Forgjenger for ePUB – 
3 Versjoner understøtter enten ePUB eller MobiPocket -
4 Kun ePUB versjonen og med FW 2.0+ -
5 Forutsetter ytterligere software

Se også
-------

* Elektronisk litteratur

Referanser
----------

1. 1 2   Aldridge, Øystein (3. februar 2015): «Fem grunner til at ryktet om papirbokens død er betydelig overdrevet», *Aftenposten*
2. ↑  Bokhandelens innkjøp desember 2014 Arkivert 4. februar 2015 hos Wayback Machine.
3. ↑  Vaage, Odd Frank (2013): «Norsk mediebarometer 2013» (PDF), *Statistisk sentralbyrå*

Eksterne lenker
---------------

* EBOK.NO - Ebøker fra alle norske forlag
* Digital bokhandel på nett i Norge
* Ibsens samlede som ebøker[*død lenke*]
* UiOs Dokumentasjonsprosjekt – noen norske klassikere i elektronisk versjon
* bookboon.com/no – Gratis ebøker til studenter
* E-bok; fra Bibliotekarstudentens nettleksikon om litteratur og medier (pdf-fil)
* – Petter Feen: "Narr søker prinsesse" - Norges første e-bok (1997)

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC
 |